જામનગરમાં બેડેશ્વર વિસ્તારમાં અવાર-નવાર જુથ અથડામણના સામે આવતા બનાવો વચ્ચે વધુ એક બનાવ પ્રકાશમાં આવ્યો છે. જેમાં સંજય મીલ પાસે અબ્બાસ આમદ બેલાઇ અને તેના પરિવારના સીદીક બેલાઇ, કાસમ બેલાઇ પર ગુલામ હાજી સુરાણી, ગની હાજી સુરાણી, હમીદ હાજી સુરાણી, રજાક હાજી સુરાણી, અસલમ ગની સુરાણી, અકીલ ગુલામ સુરાણી, અશરફ હમીદ સુરાણી નામના શખ્સોએ એકસંપ કરી ગેરકાયદેસર મંડળી રચી છરી, પાઇપ, તલવાર અને લાકડાના ધોકા સાથે હુમલો કરી ત્રણેયને મારી નાખવાના ઇરાદે ગંભીર ઇજા પહોંચાડી હતી.